Boudica

Boudica (/ˈbuːdɪkə, boʊˈdɪkə/; èjhâ'ân alternatif: Boudicca), jhughân èkennal kalabân nyama Boadicea /boʊdɪˈsiːə/, otabâ ḍâlem bhâsa Wales èsebbhut Buddug [ˈbɨ̞ðɨ̞ɡ], (adhingghâl omor taon 60 otabâ 61) iyâ arèya rato èbhu ḍâri suku Iceni sè mabâḍâ pemberontakan alabân tentarana Romawi.

Lakèna Boudica sè anyama Prasutagus aropa'aghi pangobâsa suku Iceni. Salèrana akobâsa mènangka sekutuna Roma sè mardhika bân ḍâlem wasiaddhâ terro sopajâ karajhâ'ânna èparènta bhâreng moso trè-pottrèna bân kaisar Romawi. Nangèng, saellana adhingghâl omor, wasiaddhâ ta' èrèken bân karajhâ'ânna èkala' moso Romawi acora' sè ella èpatakluk. Boudica èpeccot, trè-pottrèna èperkosa, bân rèng Romawi naghi otangnga.

Taon 60 otabâ 61, bâkto gubernur Romawi Gaius Suetonius Paulinus apimpin kampanye militer è polo Anglesey, Boudica apimpin Iceni, Trinovantes, bân suku-suku laènna ḍâlem pemberontakan sè rajâ. Jârèya kabbhi jhâjâ ma'ancor Camulodinum (satèya Colchester). Camulodunum awalla aropa'aghi ibu kotana Trinovantes, tapè bâkto rowa aropa'aghi colonia (kennengngan ka'angghuy tentara Romawi sè ella èpabebas tugassa) serta tempat kuil ka'angghuy Kaisar Romawi, Claudis èkaghâbây. Saellana ngaèding kabhâr pemberontakan, Suetonius pas dhuli èntar ka Londinium (satèya London), permukiman komersial sè ella 20 taon sè dhâddhi target terrosanna.

 Sombher 

 Pranala lowar 

 James Grout: Boudica, part of the Encyclopædia Romana
 Trying to Rule Britannia; BBC; 6 August 2004
 Iceni at Roman-Britain.co.uk

Bhângsa:Bâbinè'
Bhângsa:Orèng Binè'